ประกาศเทศบาลตำบลบางปะกงพรหมเทพรังสรรค์
เรื่อง  ประมูลจ้างโครงการปรับปรุงเสริมผิวจราจรถนนคอนกรีตเสริมเหล็ก โดยใช้แอสฟัลท์ติกคอนกรีต
ซอยเทศบาลตำบลบางปะกงพรหมเทพรังสรรค์ ๑ (สินงอกงาม)
หมู่ที่ ๑๙ ตำบลบางปะกง อำเภอบางปะกง จังหวัดฉะเชิงเทรา
ด้วยระบบอิเล็กทรอนิกส์ เลขที่  E ๓/๒๕๕๘
                   - - - - - - - - - - - - - - - - - - - - - - - - - - -
เทศบาลตำบลบางปะกงพรหมเทพรังสรรค์ มีความประสงค์จะประมูลจ้างด้วยระบบอิเล็กทรอนิกส์โครงการปรับปรุงเสริมผิวจราจรถนนคอนกรีตเสริมเหล็ก โดยใช้แอสฟัลท์ติกคอนกรีตซอยเทศบาลตำบลบางปะกงพรหมเทพรังสรรค์ ๑ (สินงอกงาม) หมู่ที่ ๑๙ ตำบลบางปะกง อำเภอบางปะกง จังหวัดฉะเชิงเทรา ขนาดผิวจราจรกว้าง ๖.๐๐ เมตร ระยะทางยาว ๘๐๐.๐๐ เมตร หรือมีพื้นที่ไม่น้อยกว่า ๔,๘๐๐.๐๐ ตารางเมตร รายละเอียดตามแบบแปลนเทศบาลตำบลบางปะกงพรหมเทพรังสรรค์ เลขที่ ๐๓/๒๕๕๘ พร้อมป้ายโครงการ ราคากลางจำนวน ๑,๙๕๓,๒๐๐.-บาท (-หนึ่งล้านเก้าแสนห้าหมื่นสามพันสองร้อยบาทถ้วน-)
                   ผู้มีสิทธิเสนอราคาจะต้องมีคุณสมบัติ ดังต่อไปนี้
๑.       ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์
๒.ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
๓.ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และหรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๗
๔.ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น
๕.ผู้ประสงค์จะเสนอราคาต้องมีผลงานก่อสร้างประเภทเดียวกัน สัญญาเดียวกันกับงานที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า ๙๐๐,๐๐๐.-บาท (เก้าแสนบาทถ้วน) และเป็นผลงานที่เป็นคู่สัญญาโดยตรงกับส่วนราชการ หรือหน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลบางปะกงพรหมเทพรังสรรค์เชื่อถือ 
กำหนดดูสถานที่ก่อสร้าง (ให้ช่างควบคุมงานเป็นผู้พาไปดูสถานที่ดำเนินการ) ในวันที่ ๒๐ มีนาคม ๒๕๕๘ ระหว่างเวลา ๑๔.๐๐ น. ถึง ๑๖.๓๐ น. ณ กองช่าง เทศบาลตำบลบางปะกงพรหมเทพรังสรรค์ และรับฟังคำชี้แจงรายละเอียดเพิ่มเติมในวันที่ ๒๐ มีนาคม ๒๕๕๘ เวลา ๑๓.๐๐ น.เป็นต้นไป
กำหนดยื่นเอกสารประมูลจ้างด้วยระบบอิเล็กทรอนิกส์ในวันที่ ๓๐ มีนาคม ๒๕๕๘ ระหว่างเวลา ๑๐.๐๐ น. – ๑๑.๐๐ น. ณ ศูนย์จัดซื้อจัดจ้างท้องถิ่นอำเภอบางปะกง
กำหนดวันอบรมวิธีการประมูลด้วยระบบอิเล็กทรอนิกส์ ในวันที่ ๑ เมษายน ๒๕๕๘ และทดสอบระบบในวันที่ ๒ เมษายน ๒๕๕๘ ณ บริษัท พันธวณิช จำกัด เพื่อขอรับเลขประจำตัว (User ID) และรหัสผ่าน (password) ในการประมูล
                   กำหนดวันประมูลจ้างด้วยระบบอิเล็กทรอนิกส์ ในวันที่ ๓ เมษายน ๒๕๕๘ ระหว่างเวลา ๑๐.๐๐ น. ถึง ๑๐.๓๐ น.  
                   ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ E ๓/๒๕๕๘  ในราคาชุดละ ๑,๐๐๐.-บาท (-หนึ่งพันบาทถ้วน-) ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ระหว่างวันที่ ๑๒ มีนาคม ๒๕๕๘ ถึงวันที่ ๒๐ มีนาคม ๒๕๕๘ หรือสอบถามทางโทรศัพท์หมายเลข๐-๓๘๕๓-๑๕๕๓-๔ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง
                   จึงประกาศมาเพื่อทราบโดยทั่วกัน
                                                ประกาศ  ณ  วันที่  ๑๒  มีนาคม พ.ศ. ๒๕๕๘         
จรัญ งาสุวรรณ์
                                                           (นายจรัญ งาสุวรรณ์)
นายกเทศมนตรีตำบลบางปะกงพรหมเทพรังสรรค์

